“ทองไทย” ร่วง 250 บ. ทำจุดต่ำสุดใหม่รอบ 2 เดือน รูปพรรณ ขายออกบาทละ 26,150 บ.
สมาคมค้าทองคำ รายงานราคาทอง เปิดตลาดเช้านี้ "ทองไทย" ร่วง 250 บ. ทำจุดต่ำสุดใหม่รอบ 2 เดือน ทองคำแท่ง ขายออกบาทละ 25,650 รูปพรรณ 26,150 บ.
สมาคมค้าทองคำ รายงานราคาทอง เปิดตลาดเช้านี้ "ทองไทย" ร่วง 250 บ. ทำจุดต่ำสุดใหม่รอบ 2 เดือน ทองคำแท่ง ขายออกบาทละ 25,650 รูปพรรณ 26,150 บ.
5 ก.พ. 2564

สมาคมค้าทองคำ รายงานราคาทอง (96.5%) วันนี้ (5 ก.พ.64) เมื่อเวลา 09.26 น.ที่ผ่านมา ราคาปรับลดลง 250 บาท เมื่อเทียบกับประกาศราคาซื้อขายครั้งสุดท้ายของวันพฤหัสบดี ที่มีการประกาศราคาทั้งหมด 9 รอบ รวมราคาปรับลดลง 250 บาท
โดยราคาทองคำแท่งวันนี้ รับซื้ออยู่ที่บาทละ 25,550.00 บาท ขายออกที่ราคาบาทละ 25,650.00 บาท
ทองรูปพรรณ รับซื้ออยู่ที่ราคาบาทละ 25,089.80 บาท ขายออกที่บาทละ 26,150.00 บาท
ราคาทองคำ Spot เช้านี้ร่วงลงสู่บริเวณ 1,796 ดอลลาร์ หลังจากราคาทองคำโคเม็กซ์ปิดตลาดเมื่อคืนที่ผ่านมาร่วงหนัก 43.9 ดอลลาร์ สู่ระดับ 1,791.2 ดอลลาร์ เนื่องมาจากแรงเทขายสินทรัพย์ปลอดภัย หลังจากสหรัฐเปิดเผยข้อมูลเศรษฐกิจที่แข็งแกร่ง นอกจากนี้ การแข็งค่าของสกุลเงินดอลลาร์และอัตราผลตอบแทนพันธบัตรที่ดีดตัวขึ้น เป็นปัจจัยถาโถมกดดันราคาทองคำ